4.  การวิจัยและพัฒนา

ในปี 2548 ทางบริษัท ฯ ในกลุ่มสมบูรณ์ ได้ดำเนินการเกี่ยวกับการวิจัย
และพัฒนาโดยมีการดำเนินการร่วมกับองค์กรภายนอกได้แก่
1.ทีมอาจารย์จากมหาวิทยาลัยเทคโนโลยีพระจอมเกล้าธนบุรี เพื่อดำเนินการสำรวจตลาด REM
เพื่อศึกษาและวิจัยตลาดเพื่อหาความคาดหวังและความต้องการของลูกค้าในส่วนของแหนบและDisc
Brake โดยได้ดำเนินการแล้วเสร็จ เมื่อเดือนธันวาคม 2548
และได้นำเสนอข้อมูลให้กับทีมพัฒนาผลิตภัณฑ์เพื่อนำมาเป็นข้อมูลในการพัฒนาผลิตภัณฑ์แหนบ และ
Disc Brake ให้มีคุณลักษณะตรงกับความต้องการของลูกค้าในตลาด REM 2.การติดต่อบริษัท
Nisshinbo เพื่อทดสอบผลิตภัณฑ์ Disc Brake ที่ได้พัฒนาให้มีคุณลักษณะที่ดีขึ้นกว่าเดิม (High
Performance) ซึ่งได้ดำเนินการไปแล้วในขั้นตอนแรก
และจะดำเนินการขอให้ทดสอบในคุณลักษณะเพิ่มเติมในปัจจัยอื่นๆตามมาตรฐานการออกแบบของญี่ปุ่น
คือ JASO ในปี 2549 3.การพัฒนากระบวนการผลิตของแหนบโดยการใช้ Arena Software
เพื่อทบทวน Lay out โดยวิเคราะห์ความสูญเสียโดยรวมทุกกระบวนการ
และนำความสูญเสียเหล่านั้นมา Re- Lay out
ซึ่งได้มีการสรุปผลการวิเคราะห์และจะนำเสนอในเดือนกุมภาพันธ์เพื่อนำไปสู่การออกแบบกระบวนการผลิตใหม่ที่มีความยืดหยุ่นและผลิตภาพที่ดีกว่า
(Productivity) ซึ่งได้รับการช่วยเหลือจากทีมอาจารย์มหาวิทยาลัยเทคโนโลยีมหานคร ซึ่งทั้ง 3
โครงการหลัก จะทำให้บริษัทฯ
สามารถสร้างความได้เปรียบด้านการพัฒนาผลิตภัณฑ์และกระบวนการผลิต
รวมทั้งเป็นการพัฒนาศักยภาพของทีมงานพัฒนาผลิตภัณฑ์และทีมงานงานพัฒนากระบวนการผลิตจากการเข้าร่วมกับทีมอาจารย์ที่เข้ามาให้ความช่วยเหลือและเป็นที่ปรึกษา
เพื่อสร้างความเชื่อมั่นในคุณภาพ(Q) การส่งมอบ( D) และต้นทุน ( C) ให้แก่ลูกค้าอย่างต่อเนื่อง

การวิจัยและพัฒนาของบริษัทฯ ในกลุ่มสมบูรณ์ ในปี 2548
มีการดำเนินการเพื่อพัฒนาผลิตภัณฑ์และพัฒนากระบวนการผลิต ทั้ง 2 ด้าน ดังนี้

1.  การพัฒนาด้านกระบวนการผลิต

ในปี 2548 ทางทีมเพิ่มผลผลิตส่วนกลาง หรือทีม IPP (Innovation Productivity Project
) ได้ร่วมกับทีมงานของแต่ละบริษัท ทำโครงการเพิ่มผลผลิตและลดต้นทุน
เพื่อเพิ่มศักยภาพการแข่งขันในด้านต้นทุนและกำลังการผลิตเพื่อให้สามารถตอบสนองกับลูกค้าที่มีการเพิ่มยอดซื้อเข้ามาใน
2548 โครงการเพิ่มผลผลิตและลดต้นทุนจะแบ่งเป็น 2
ส่วนหลักคือส่วนที่เป็นโครงการที่ต้องมีการวิเคราะห์
และหาแนวทางพัฒนาจะเป็นโครงการที่ทางทีมเพิ่มผลผลิตส่วนกลางดำเนินการร่วมกับทีมของโรงงาน
ส่วนโครงการที่เจ้าของพื้นที่รู้ถึงปัญหาและสาเหตุแล้ว ก็จะนำไปสู่การปฏิบัติได้เลย
โดยภาพรวมของการทำโครงการร่วม ทำให้สามารถลดต้นทุนโดยรวมของบริษัทฯ ได้ 15 ล้านบาท
ซึ่งเป็นโครงการเกี่ยวกับการเพิ่มผลผลิต 10 ล้านบาท และประหยัดพลังงาน 5 ล้านบาท
ทำให้สามารถรองรับการปรับขึ้นค่าไฟฟ้าของการไฟฟ้าและการปรับขึ้นค่าแรงงานได้
โดยที่ไม่ต้องขอปรับราคาผลิตภัณฑ์จากลูกค้า
แต่สำหรับราคาวัตถุดิบที่มีการปรับราคาขึ้นนั้นทางฝ่ายขายได้มีการขอความช่วยเหลือจากลูกค้า
และได้รับการช่วยเหลือในการให้ปรับราคาตามส่วนต่างของวัตถุดิบที่เพิ่มขึ้น ทำให้บริษัทฯ
ไม่ประสบปัญหาการขาดทุนเนื่องจากต้นทุนการผลิตที่เพิ่มขึ้น

ส่วนในปี 2549 ทางทีมเพิ่มผลผลิตส่วนกลางและทีมงานของแต่ละบริษัท
มีโครงการทำร่วมกันในเรื่องการเพิ่มผลผลิตและลดต้นทุน ไม่ว่าจะเป็นโครงการ Re – Lay out
ที่ทำร่วมกับทีมอาจารย์วิทยาลัยมหานคร และที่ปรึกษาญี่ปุ่นที่ผ่านสถาบันยานยนต์
ภายใต้การสนับสนุนงบประมาณบางส่วนของสถาบันวิทยาศาสตร์และเทคโนโลยี(MTEC)
ที่จะถ่ายทอดเทคโนโลยีการจัดกระบวนการโดยผู้เชี่ยวชาญญี่ปุ่นให้กับทีมเพิ่มผลผลิต
นอกจากนี้ยังมีโครงการการอนุรักษ์พลังงานที่มุ่งเน้นการนำเทคโนโลยีด้านประหยัดพลังงานที่ทันสมัยเข้ามาใช้เพื่อให้บรรลุในเป้าหมายที่กำหนดต่อไป

2.  การพัฒนาและสร้างสรรค์ผลิตภัณฑ์

ในด้านการพัฒนาและสร้างสรรค์ผลิตภัณฑ์ บริษัทฯ
ในกลุ่มได้มีการดำเนินการศึกษาการออกแบบผลิตภัณฑ์ด้วยทีมงานที่จัดตั้งขึ้นมาโดยเฉพาะ
ปัจจุบันมีจำนวน 6 คน
ซึ่งการดำเนินงานเกี่ยวกับการออกแบบผลิตภัณฑ์นั้นทางทีมงานได้ดำเนินงานตามกระบวนการของ
ISO / TS 16949
ซึ่งเป็นระบบการบริหารคุณภาพสากลที่มีกระบวนการออกแบบผลิตภัณฑ์อย่างชัดเจนและเป็นข้อกำหนดสากลที่ต้องมีการปฏิบัติเมื่อมีการออกแบบผลิตภัณฑ์
ซึ่งทางบริษัทฯในกลุ่มสมบูรณ์ได้รับรองระบบการออกแบบผลิตภัณฑ์ตาม ISO / TS 16949
เมื่อเดือนธันวาคม 2547
พร้อมกับระบบการจัดการการผลิตเพื่อให้ได้คุณภาพของผลิตภัณฑ์ตามที่ลูกค้ากำหนดร่วมกันทั้งนี้ในปี
2548 ทางทีมงานได้ศึกษากระบวนการออกแบบผลิตภัณฑ์ ได้สำเร็จ ในผลิตภัณฑ์ Disc Brake ,
Axle Shaft,Leaf Spring และ Stabilizer
โดยมีอาจารย์ที่ปรึกษาจากมหาวิทยาลัยเกษตรศาสตร์เป็นผู้ให้ความรู้เพิ่มเติมในส่วนที่ทีมงานยังขาดทักษะและประสบการณ์
ส่วนในปี 2549 จะมีการออกแบบ Coil Spring และผลิตภัณฑ์อื่นๆเพื่อขายในตลาด REM
เป็นการนำความรู้มาใช้ในเชิงพาณิชย์
และการจดทะเบียนทรัพย์สินทางปัญญาในสิ่งที่ได้ออกแบบพัฒนาในผลิตภัณฑ์ดังกล่าว 3 ผลิตภัณฑ์คือ
Disc Brake , Axle Shaft , Satabilizer และ Leaf Spring ที่จะดำเนินการในปี
2549 นี้

ในปี 2548 บริษัทฯ ในกลุ่มมีรายจ่ายในการวิจัยและพัฒนารวมทั้งสิ้น 20 ล้านบาทที่ใกล้เคียงกับปี
2547 ส่วนในปี 2549 เรามีแผนงานที่ลงทุนเครื่องทดสอบ Disc Brake และ Drum Brake
จำนวน 43 ล้านบาท ที่รวมถึงศูนย์ทดสอบผลิตภัณฑ์ในระดับพื้นฐาน
เพื่อเพิ่มความคล่องตัวในการทดสอบผลิตภัณฑ์เพื่อการพัฒนาผลิตภัณฑ์ใหม่และรวมถึงการพัฒนาผลิตภัณฑ์ร่วมกับลูกค้าในผลิตภัณฑ์ดังกล่าว
นอกจากนี้ยังมีงบประมาณเพิ่มเติมในการพัฒนาผลิตภัณฑ์ชุด Simple Module
เพื่อลดต้นทุนในอนาคตเพื่อการแข่งขันต่อไป รวมทั้งการพัฒนากระบวนการผลิตอีก 20 ล้านบาท

ดังนั้นปี 2549
จะเป็นปีแห่งการเริ่มต้นในการพัฒนาผลิตภัณฑ์และพัฒนากระบวนการผลิตให้มีความสามารถในการแข่งขันได้
และสร้างการยอมรับจากลูกค้ามากขึ้น
เป็นการพัฒนาธุรกิจตามแผนกลยุทธ์ระยาวขององค์กรตามที่ได้กำหนดไว้
รวมถึงการหาพันธมิตรในการพัฒนาผลิตภัณฑ์ , พัฒนากระบวนการผลิต
และการดำเนินการหาธุรกิจใหม่ๆเพื่อสร้างการเติบโตให้กับบริษัทฯ ในกลุ่มสมบูรณ์
และก้าวไปสู่ความเป็นผู้นำในอุตสาหกรรมชิ้นส่วนยานยนต์ต่อไป